Sosiaali- ja terveysministeriö

kirjaamo@stm.fi

sanna.pekkarinen@stm.fi

Viite: STM076:00/2018

**Hallituksen esitysluonnos sairausvakuutuslain muuttamisesta, väliaikaisesta muuttamisesta ja eräistä siihen liittyvistä laeista**

* Vähimmäisetuuksien tasosta on huolehdittava, mutta yhdistettynä tuoreisiin päivärahojen leikkauksiin esitetyt muutokset heikentävät sairausvakuutusjärjestelmän vakuutusluonnetta ja kannustavuutta
* Yhdenvertaisuusperustelu jää siten ontuvaksi
* Perhevapaisiin ja -etuuksiin tarvitaan laajempi remontti

Toimihenkilökeskusjärjestö STTK kiittää lausuntopyynnöstä.

Hallituksen esityksen luonnoksessa tuotaisiin useita pienehköjä muutoksia sairausvakuutusetuuksiin ja sairausvakuutusjärjestelmän päivärahoihin. Lähinnä vähimmäisetuuksia tarkistetaan ylöspäin. Kustannusvaikutukset vakuutusmaksuihin eivät olisi suuria.

Muutoksien perustelu yhdenvertaisuuden lisäämisellä on kuitenkin ontuva. Sairausvakuutuksen lainsäädännössä on päivärahojen suuruus vakuutusperiaatteen mukaisesti ja kannustavuusefektiin pyrkien kiinnitetty niihin ansioihin, joista vakuutusmaksutkin on maksettu. Ansiosidonnaisia sairausvakuutuksen päivärahoja on voimakkaasti leikattu viime vuosina jo keskituloisilta, sekä paremmin ansaitsevilta. Yhdenvertaisuuden lisääminen perusteena nyt esitettäville muutoksille ei toimi, koska kyse on kuitenkin vakuutusluonteisesta etuusjärjestelmästä.

Tässä HE-luonnoksessa vanhemmuuden päivärahoihin esitettävät pienet korjaukset jäävät marginaalisiksi, kun tarve olisi laajemmalle vanhempainvapaiden ja -etuuksien remontille. STTK näkee välttämättömäksi, että tähän laajempaan remonttiin ryhdytään mahdollisimman pian, viimeistään heti seuraavan hallituskauden alkaessa.

Toimihenkilökeskusjärjestö STTK ry

Antti Palola Katarina Murto

puheenjohtaja johtaja

Lisätietoja Riitta Työläjärvi, sosiaali- ja terveyspoliittinen asiantuntija

 riitta.tyolajarvi@sttk.fi, 040 827 2988